Publication: Magyar Közlöny
Issue: MK-2010-15 (Year: 2010, Number: 15)
Era: contemporary
Section: 2004. évi XXXIII. törvény (a továbbiakban: Abtv.) 9. § (1) bekezdése szerinti szerzõdéssel
Paragraph Index: 31

(1) Az 1. § (2) bekezdés a) pont esetében a költségvetési elõirányzat a Bányavagyon-hasznosító Nonprofit Közhasznú Korlátolt Felelõsségû Társaság (a továbbiakban: Kft.) által a szénbányászati szerkezetátalakításból átvett, továbbá a bányászatban jelentkezõ egyéb állami kötelezettségek – köztük az állami tulajdonú meddõ szénhidrogén kutak kezelése és a bánya-erõmû integrációs szerzõdések megkötésekor még nem ismert kötelezettségek – vagyonértékesítésbõl nem fedezett részét finanszírozza. A támogatás folyósítására havi ütemezéssel, a Kft. által a Közlekedési, Hírközlési és Energiaügyi Minisztérium (a továbbiakban: KHEM) részére tárgyhó 20-áig megküldött likviditási terv alapján kerül sor. A likviditási tervben a Kft. kötelezettségének teljesítésénél pénzügyi forrásként elõször az adott idõszakban a vagyonértékesítésbõl származó bevételt kell elõirányozni. A KHEM az Adó- és Pénzügyi Ellenõrzési Hivatal (a továbbiakban: APEH) felé a támogatás folyósításáról a Kft. kezdeményezése alapján intézkedik. A támogatás jogcímenkénti felhasználásáról a Kft. havonta – a tárgyhót követõ hónapban – tájékoztatást ad a KHEM-nek.

Source: https://magyarkozlony.hu/hivatalos-lapok/497fca57c6455d021b8163c27c17728ff2ccb8f2/dokumentumok/0fc49469a0d39d8ab027624f9c250d8e572fc1a6/letoltes